Nú einans góðir 2 mánaðir eru til kappingin byrjar, er hópurin við at koma uppá pláss hjá okkum. Nýggjasti styrkurin er tó ikki inni á vøllinum, men skal finnast á síðulinjuni, har vit hava gjørt avtalu við nýggjan hjálparvenjara. 50 ára gamli klaksvíkingurin Olgar Danielsen hevur í kvøld skrivað undir ein sáttmála, ið er galdandi fyri komandi kappingarár. Olgar er best kendur sum áleyparin, sum í 80’ unum og 90’ unum skeyt mál fyri KÍ. Síðan hann setti gaggurnar á hillina hevur hann roynt seg sum venjara, har hann fyri tað mesta hevur starvast í EB/Streymi, og var hann høvuðsvenjari í Sundalagnum í fjør, tá liðið flutti upp úr 1. deild. Tølini siga, at hann hevur verið høvuðsvenjari í 108 dystum í 1. deild, 29. í deild, umframt tveir steypadystir, so tað er ein royndur maður vit fáa at hjálpa Jákupi. Vit ynskja Olgar hjartaliga tillukku við sáttmálanum, og gleða okkum til komandi ár.